CELEX: E2013J0004
Language: sk
Date: 2014-11-25 00:00:00
Title: Uznesenie Súdu z 25. novembra 2014 vo veci E-4/13 – Schenker North AB, Schenker Privpak AB a Schenker Privpak AS/Dozorný úrad EZVO (Žaloba o neplatnosť rozhodnutia Dozorného úradu EZVO – Prístup k dokumentom – Prípustnosť – Článok 38 Dohody o dozore a súde – Pravidlá Dozorného úradu EZVO z roku 2012 pre prístup k dokumentom)

4.6.2015   
            
            
               SK
            
            
               Úradný vestník Európskej únie
            
            
               C 183/8
            
         UZNESENIE SÚDU
   z 25. novembra 2014
   vo veci E-4/13
   Schenker North AB, Schenker Privpak AB a Schenker Privpak AS/Dozorný úrad EZVO
   (Žaloba o neplatnosť rozhodnutia Dozorného úradu EZVO – Prístup k dokumentom – Prípustnosť – Článok 38 Dohody o dozore a súde – Pravidlá Dozorného úradu EZVO z roku 2012 pre prístup k dokumentom)
   (2015/C 183/09)
   Vo veci E-4/13, Schenker North AB, Schenker Privpak AB a Schenker Privpak AS/Dozorný orgán EZVO – ŽIADOSŤ o neplatnosť rozhodnutia Dozorného úradu EZVO zo 7. februára 2013 o neposkytnutí prístupu k dokumentom vo veci č. 34250 (Nórska pošta/Privpak) na účely preskúmania po tom, ako Súd EZVO 21. decembra 2012 zrušil prvé rozhodnutie Dozorného úradu EZVO vo veci E-14/11. Napadnuté rozhodnutie bolo prijaté na základe nových pravidiel o verejnom prístupe k dokumentom, ktoré Dozorný úrad EZVO prijal prostredníctvom rozhodnutia č. 300/12/COL (neuverejnené v Úradnom vestníku), a ktoré bolo so spätnou účinnosťou uplatnené aj na žiadosť spoločnosti DB Schenker o prístup z 3. augusta 2010, súd EZVO v zložení Carl Baudenbacher, predseda a sudca spravodajca, Per Christiansen a Páll Hreinsson, sudcovia, vyniesol 25. novembra 2014 rozsudok, ktorého výroková časť znie takto:
   Súd EZVO týmto:
   
               1.
            
            
               zamieta žalobu ako neprípustnú;
            
         
               2.
            
            
               ukladá žalobcom povinnosť niesť vlastné trovy konania a nahradiť trovy konania, ktoré vznikli Dozornému úradu EZVO;
            
         
               3.
            
            
               ukladá Posten Norge (Nórskej pošte) niesť vlastné trovy konania.